અમદાવાદ: ગુજરાત હાઉસિંગ મકાનોમાં જ્યાં જગ્યા મળે ત્યાં ગેરકાયદે બાંધકામ કરી લેવાની પ્રવૃત્તિએ માઝા મૂકી છે. આની સાથે સાથે વર્ષો જૂનાં અનેક મકાન જર્જરિત હાલતમાં આવ્યાં હોઇ રહેવાસીઓ ફફડતા જીવે વસવાટ કરી રહ્યા છે. જો કે ગઇકાલની શાસ્ત્રીનગરની એકતા ફલેટની ગમખ્વાર દુર્ધટના બાદ મ્યુનિસિપલ સત્તાવાળાઓએ હાઉસિંગ બોર્ડનાં જર્જરિત મકાન અંગે સ્થાનિક નાગરિક તરફથી ફરિયાદ મળશે તો જે તે સોસાયટીના ચેરમેનને નોટિસ ફટકારવા સહિતનાં કડક પગલાં ભરવાનો નિર્ણય લીધો છે.